Խոսելով մեր հայրենիքի ապագայի կառուցման գործում հայոց բանակի տեղի ու դերի մասին` կրտսեր սերժանտ Ռուստամ Սարգսյանը նշեց հետևյալը. «Հայոց բանակն այսօր դարձել է լուրջ տարածաշրջանային գործոն, որը թույլ է տալիս արտաքին քաղաքականության բնագավառում պահել ու պաշտպանել մեր երկրի պատիվն ու արժանապատվությունը: Մյուս կողմից, մեր թշնամուն, թերևս, սանձահարող ամենահուսալի միջոցն է: Մեր հակառակորդն իր ստորությամբ ու նենգ արարքներով կարողացել է մեզանից խլել մեր հայրենիքը` դարեր ի վեր նվաճված պահելով մեզ: Այս ամենը ստիպում է, որ չմոռանանք մեր անցյալը,- նշեց նա, իր միտքն ավարտելով հայտնի խոսքերով,- չպետք է մոռանանք դառն անցյալը, որպեսզի ստիպված չլինեք այն նորից վերապրել»: